ગેજેટ ડેસ્કઃ ભારતીય સ્માર્ટફોન મેકર કંપની માઇક્રોમેક્સે Yu બ્રાન્ડનો નવો સ્માર્ટફોન Yu Ace લોન્ચ કર્યો છે. યુ એસ સ્માર્ટફોનની ખાસિયત 18:9 એસ્પેક્ટ રેશિયોવાળી સ્ક્રીન અને 4000 mAhની બેટરી સાથે આવે છે. તે સિવાય આ સ્માર્ટફોન ફેસ અનલોક અને સ્ટૉક એન્ડ્રોઇડ જેવા ફીચર્સ પણ ધરાવે છે. Yu Ace સ્માર્ટફોનનું વેચાણ ફ્લિપકાર્ટ પર થશે. માઇક્રોમેક્સનો છેલ્લો સ્માર્ટફોન Yu Yureka 2 ગત વર્ષ સપ્ટેમ્બરમાં લોન્ચ કરવામાં આવ્યો હતો. કંપનીનો દાવો છે કે, આ સ્માર્ટફોનને એન્ડ્રોઇડ પાઇ અપડેટ મળશે.